Hólmfríður Dóra Friðgeirsdóttir endaði í 38. sæti í svigkeppni kvenna á vetrarólympíuleikunum í Beijing í Kína. Slóvakinn Petra Vlhová frá Slóvakíu varð Ólympíumeistari.
Hólmfríður Dóra fór fyrri ferðina á 57,39 sek. og var þá í 43. sæti. Hún vann sig svo upp um fimm sæti í seinni ferðinni. Hún var hraðari hjá Hólmfríði eða 56,48 sek. og samanlagður tími þar með 1:53,87 mín.
Sagði Hólmfríður Dóra Friðgeirsdóttir. Edda Sif Pálsdóttir ræddi við hana í Kína. Hún á nú eina keppnisgrein eftir á leikunum. Það er keppni í risasvigi sem verður aðfaranótt föstudags.
Bandaríska stjarnan Mikaela Shiffrin keyrði út úr braut í fyrri ferð svigsins í dag. Það voru henni mikil vonbrigði, enda Shiffrin ein stærsta stjarna leikanna. Hún varð Ólympíumeistari í svigi 2014 í Sochi og vann gullið í stórsvigi fyrir fjórum árum í PyeongChang. Í ár tókst Shiffrin hins vegar hvorki að klára fyrri ferð í sviginu eða stórsviginu. Petra Vlhova frá Slóvakíu varð Ólympíumeistari í sviginu í dag. Það eru hennar fyrstu verðlaun á Ólympíuleikum. Vlhová hefur hins vegar verið með þeim bestu í heimi undanfarin ár og vann gullið í stórsvigi á HM í Åre 2019. Katharina Liensberger frá Austurríki vann silfrið og Wendy Holdener frá Sviss bronsið. Samanlagður sigurtími Vlhovu var ein mínúta og 44,98 sekúndur. Hólmfríður er fjórði Íslendingurinn sem er innan við tíu sekúndum á eftir tíma sigurvegarans í svigi á Ólympíuleikum.

Hólmfríður Dóra Friðgeirsdóttir endaði í 38. sæti í svigkeppni kvenna á vetrarólympíuleikunum í Beijing í Kína. Petra Vlhová VOLHÓVA frá Slóvakíu varð Ólympíumeistari.